cyanic-selkie/wikianc huggingface dataset:
মুরিয়েল ড্রিঙ্কওয়াটার হত্যাকাণ্ড
মুরিয়েল ড্রিঙ্কওয়াটার হত্যাকাণ্ড (Llofruddiaeth Muriel Drinkwater) হচ্ছে ওয়েলসের ১৯৪৬ সালের একটি অমীমাংসিত শিশু হত্যার ঘটনা। সোয়ানসির পেনলারগারে ১২ বছর বয়সী এক স্কুলছাত্রী ড্রিঙ্কওয়াটারকে ধর্ষণ করে গুলি করা হয়েছিল। লিটল রেড রাইডিং হুড হত্যা নামে পরিচিত এই মামলাটি যুক্তরাজ্যের প্রাচীনতম সক্রিয় শীতল মামলাগুলির মধ্যে একটি। ২০০৮ সালে, সন্দেহভাজন ব্যক্তির একটি ডিএনএ প্রোফাইল তার পোশাক থেকে বের করা হয়েছিল। এটি সম্ভবত বিশ্বের প্রাচীনতম নমুনা যা হত্যার তদন্তে সফলভাবে নিষ্কাশন করা হয়েছিল। ২০১৯ সালে ওয়েলসের কুখ্যাত ওয়েলশের হত্যাকারী হ্যারল্ড জোন্সকে সন্দেহভাজন হিসেবে বাতিল করতে ডিএনএ ব্যবহার করা হয়েছিল।
হত্যা এবং তদন্ত
মুরিয়েল জোয়ান ড্রিঙ্কওয়াটার জন পার্সিভাল ও মার্গারেট ড্রিঙ্কওয়াটারের ঘরে জন্মগ্রহণকারী চার কন্যার মধ্যে সর্বকনিষ্ঠ ছিলেন। ১৯৪৬ সালের ২৭ জুন তিনি গাওয়ারটন গ্রামার স্কুল থেকে স্কুল বাসে করে বাড়ি যান। তাকে শেষবার দুপুর ২:৩০ টায় দেখা গিয়েছিল। তখন সে তার বাড়ির টাইল-ডু ফার্মের দিকে এক মাইল হাঁটা পথে গান গাইতে গাইতে যাচ্ছিল। তার মা তাকে বাড়ির পথ ধরে হাঁটতে দেখে এবং জঙ্গলে যেতে দেখেছিল, কিন্তু আর বের হয়নি। সর্বশেষ যে ব্যক্তি তাকে দেখার কথা জানিয়েছিল সে ছিল ১৩ বছর বয়সী হুবার্ট হোয়েলস, যিনি তাকে তার পারিবারিক খামার থেকে ডিম কিনে ফিরে আসার পথে দিয়ে গিয়েছিলেন। পরে তার মা বাড়ি না ফেরায় তাকে খুঁজতে গ্রামে যান; এলাকার এক ডজনেরও বেশি লোক অনুসন্ধান শুরু করে।
পরের দিন, ড্রিঙ্কওয়াটারের মৃতদেহ জঙ্গলে একজন পুলিশ ইন্সপেক্টর খুঁজে পান। তাকে ধর্ষণ করা হয়েছিল, মাথায় আঘাত করা হয়েছিল এবং বুকে দুবার গুলি করা হয়েছিল। দুই দিন পর, পুলিশ হত্যার একটি অস্ত্র খুঁজে পায়, যা প্রথম বিশ্বযুদ্ধের যুগের কোল্ট .৪৫। গ্ল্যামারগন পুলিশ, ১৬৯ তম বোমা নিষ্পত্তি ইউনিটের সহায়তায়, একটি মেটাল ডিটেক্টর ব্যবহার করে দ্বিতীয় অস্ত্র টি ব্যবহার করা হয়েছে বলে সন্দেহ করা হয়, কিন্তু কখনই এটি খুঁজে পায়নি।
২ জুলাই ড্রিঙ্কওয়াটারের অন্ত্যেষ্টিক্রিয়ায় ৩,০০০ এরও বেশি শোকার্ত ব্যক্তি উপস্থিত ছিলেন। তাকে পেনলারগারের সেন্ট ডেভিডচার্চে সমাধিস্থ করা হয়েছিল।
পুলিশ আমেরিকান সেনাবাহিনীর বন্দুক ইস্যু করার ছবিও প্রচার করেছে; লক্ষণীয়ভাবে, পার্সপেক্স গ্রিপের পাশে মূল কাঠের স্টকগুলির আধুনিকীকরণের জন্য ব্যবহৃত হয়েছিল। মনে করা হয়েছিল ব্রিস্টলে একজন সিনেমা ম্যানেজারের হত্যার ক্ষেত্রেও একই ধরনের অস্ত্র ব্যবহার করা হয়েছিল। আগস্ট মাসে, পুলিশ মার্কিন যুক্তরাষ্ট্রের জনগণের কাছে সহায়তার জন্য আবেদন করে, কারণ অনেক আমেরিকান (তৎকালীন সাম্প্রতিক) দ্বিতীয় বিশ্বযুদ্ধের সময় পেনলারগারে অবস্থান করছিল এবং একজন সৈনিক অস্ত্রটি বিক্রি করার সম্ভাবনা ছিল।
মানকর রঙমহল
রঙমহল হল পশ্চিমবঙ্গের পূর্ব বর্ধমান জেলার মানকরে অবস্থিত একটি ঐতিহাসিক জমিদারবাড়ি।
ইতিহাস
পূর্ব বর্ধমান জেলার মানকর একটি প্রাচীন সমৃদ্ধ স্থান। এখানকার রাইপুর অঞ্চলেই রয়েছে এই রঙমহল জমিদারবাড়ি। মানকরের এই কনৌজ ব্রাহ্মণরাই ছিলেন মানকরের প্রধান জমিদার। সে প্রায় ৫০০ বছর আগের কথা। এই বংশের আদিপুরুষ ছিলেন উত্তর ভারতের কনৌজ নিবাসী বদলে দুবে । তাঁর পরবর্তী উত্তরপুরুষরা হলেন মনোরথ দুবে ও শ্রীকান্ত দুবে। এই শ্রীকান্ত দুবে কনৌজ থেকে মথুরায় রাধাবল্লভ সম্প্রদায়ের কাছে দীক্ষা নিয়ে মেদিনীপুরের চন্দ্রকোণায় আসেন। এবং গোস্বামী উপাধি লাভ করেন। তাঁদের উত্তরপুরুষরা হলেন মধুসূদন গোস্বামী, নিহারীদাস গোস্বামী এবং শ্যামসুন্দর গোস্বামী। সপ্তদশ শতাব্দীর শেষ দিকে পন্ডিত শ্যামসুন্দর গোস্বামী বর্ধমান মহারাজ জগৎরাম রাই ও তাঁর স্ত্রী ব্রজকিশোরী দেবীকে দীক্ষা দেন। এবং মানকরের পাশে খান্ডারী গ্রামে এসে বসবাস শুরু করেন। শ্যামসুন্দর গোস্বামীর পুত্র ভক্তলাল গোস্বামী বর্ধমান মহারাজ কীর্তিচাঁদ রাই ও তাঁর পুত্র চিত্রসেন রাইকে দীক্ষা দেন। এবং গুরুদক্ষিণা স্বরূপ ১১২৯ বঙ্গাব্দে তথা ১৭২২ খ্রীষ্টাব্দে মহারাজ কীর্তিচাঁদের কাছ থেকে মানকর রাইপুর গ্রাম ব্রহ্মোত্তর পান। পণ্ডিত ভক্তলাল গোস্বামীই ছিলেন মানকর রাইপুরের প্রথম জমিদার। তিনি রঙমহল নামে জমিদারবাড়ি, রাধাবল্লভ মন্দির, সিংহবাহিনী মন্দির প্রভৃতি নির্মাণ করেন।
১১৩৫ বঙ্গাব্দে উত্তরায়ণ সংক্রান্তির দিন রাধাবল্লভ জিউকে নবনির্মিত নবরত্ন মন্দিরে স্থাপন করা হয়। থাম্ব|243x243পিক্সেল|ভগ্ন রঙমহল জমিদারবাড়ির একাংশ ভক্তলাল গোস্বামীর পরবর্তী জমিদাররা হলেন ব্রজলাল গোস্বামী, সেতবলাল গোস্বামী ও অজিতলাল গোস্বামী। মানকরের উন্নয়নে তিনি ভূমিকা গ্রহণ করেন। মানকর ছাড়াও ভরতপুর ও খান্ডারী গ্রামে আরও দুটি এস্টেট ছিল।অজিতলালের পরবর্তী জমিদার হন তাঁর দৌহিত্র হিতলাল মিশ্র। তিনি ছিলেন অজিতলাল ও হরিপ্রিয়া দেবীর কন্যা ধনকুমারী দেবীর একমাত্র পুত্র । এই হিতলাল মিশ্র ছিলেন এই বংশের সবচেয়ে কৃতি জমিদার। তিনি ছিলেন বহুমুখী প্রতিভার অধিকারী। তাঁর পাণ্ডিত্য, জ্ঞান, উদারতাবোধ ও জনহিতকর কার্যাবলী আজও আমাদের অবাক করে। একাধারে তিনি ছিলেন জমিদার, আরেকদিকে তিনি ছিলেন নীলকুঠির মালিক, আবার তিনিই ছিলেন বর্ধমান রাজপরিবারের কুলোগুরু ও পুঁথি রচয়িতা । হিতলাল মিশ্র অসংখ্য পুঁথি রচনা করেন এবং হাতের লেখা পুঁথি সংগ্রহ করতেন । পুঁথি সংগ্রহ করে রাখার জন্য তিনি তাঁর গৃহে ভাগবতালয় নির্মাণ করেন। তাঁর ভাগবতালয়ে পুঁথির সংগ্রহ যা ছিল তা বর্ধমান জেলার অন্য কোথাও ছিলনা বোধ হয়।হিতলাল মিশ্র শ্রীমদ্ভাগবতগীতার ভাষ্যও রচনা করেন। সাহিত্যসম্রাট বঙ্কিমচন্দ্র চট্টোপাধ্যায় তাঁর বঙ্গদর্শন পত্রিকায় হিতলাল মিশ্রের গীতার প্রশংসা করেন। তিনি লেখেন, “বাঙ্গালা টীকা দুই প্রকার হইতে পারে। এক, শঙ্করাদি-প্রণীত প্রাচীন ভাষ্যের ও টীকার বাঙ্গালা অনুবাদ দেওয়া যাইতে পারে। দ্বিতীয়, নূতন বাঙ্গালা টীকা প্রণয়ন করা যাইতে পারে। কেহ কেহ প্রথমোক্ত প্রথা অবলম্বন করিয়াছেন। বাবু হিতলাল মিশ্র নিজকৃত অনুবাদে, কখন শঙ্করভাষ্যের সারাংশ, কখন শ্রীধর স্বামীর কৃত টীকার সারাংশ সঙ্কলন করিয়াছেন। .... ইঁহাদিগের নিকট বাঙ্গালী পাঠক তজ্জন্য বিশেষ ঋণী।” থাম্ব|243x243px|ভগ্ন রঙমহল জমিদারবাড়ির একাংশ বঙ্কিম রচনাবলীর ‘শ্রীমদ্ভাগবতগীতা’ প্রবন্ধের ভূমিকায় এখনও তার উল্লেখ পাওয়া যায়। হিতলাল মিশ্র মানকরে টোলও প্রতিষ্ঠা করেন। তাঁর আমলে টোল ও ভাগবতালয় ইত্যাদির মাধ্যমে মানকরে একটা বিদ্যাচর্চার একটা উৎসাহ সঞ্চারিত হয়েছিল। তিনি সভাপণ্ডিত ছাড়াও জ্ঞানীগুণী পণ্ডিতদের সসম্মনে সমাদর করতেন। তাদের মধ্যে গদাধর শিরোমণি, নারায়ণ চূড়ামনি, যাদবেন্দ্র সার্বভৌম প্রভৃতি ব্যাক্তির নাম উল্লেখযোগ্য। জমিদার হিতলাল মিশ্রের পাণ্ডিত্য ও ভাগবতের উদারতাবোধ তাকে অসাম্প্রদায়িক করে তুলেছিল। ১৮৬০ খ্রিস্টাব্দে হিন্দু জমিদার হয়েও তিনি মুসলমানদের জন্য মসজিদ তৈরি করে দিয়েছিলেন। তার খরচ নির্বাহের জন্য ১৫ বিঘা নিস্কর জমি ও অজু করার জন্য একটি পুকুরও দান করেন। আবার তিনিই বর্তমান মানকর হাসপাতালের কাছে গির্জা প্রতিষ্ঠা করেন। মানকরে হাই ইংলিশ স্কুল প্রতিষ্ঠায় তার অবদান ছিল অনস্বীকার্য। মানকর হাটতলার হাটটির পত্তন করেন হিতলাল মিশ্রই। তিনি সেখানে দুটি বড়ো হাট চালা নির্মাণ করে দেন। মানকর থেকে বুদবুদ পর্যন্ত রাস্তাটি তৎকালীন ব্রিটিশ সরকারের গড়িমসির ফলে সংস্কারের অভাবে চলাচলের অনুপযোগী হয়ে উঠলে তিনি সেটি নিজে সংস্কার করান এবং সৌন্দর্যায়নের জন্য রাস্তার দুপাশে কয়েকশো তালগাছ রোপণ করেন। ১৮৭৩ খ্রীষ্টাব্দ নাগাদ মানকর অঞ্চলে দুর্ভিক্ষ দেখা দেয়। খাদ্যাভাব ও জলসঙ্কটের ফলে অবস্থা শোচনীয় হয়ে ওঠে। এইরকম পরিস্থিতিতে গুরুত্বপূর্ণ ভূমিকা পালন করেন হিতলাল মিশ্র। তিনি জলসঙ্কট দূর করার জন্য বর্ধমানের কৃষ্ণসায়রের অনুকরণে মানকরে কাটালেন কৃষ্ণগঙ্গা দীঘি। তার চারপাশে ছিল মোট ১২ টি ঘাট নির্মাণ করেন। এবং সৌন্দর্যায়নের জন্য দীঘির চারিদিকে ছিল সুন্দর বিভিন্ন গাছের সমাহার‌।
মাত্র ২৮ বছর বয়সে হিতলাল মিশ্রের একমাত্র পুত্র জগদীশ মিশ্রর অকালমৃত্যু হয়। তাই ১৮৭৯ খ্রীষ্টাব্দে হিতলাল মিশ্রের পরবর্তী জমিদার হন তাঁর দৌহিত্র রাজকৃষ্ণ দীক্ষিত। তিনি ছিলেন বীর ও সাহসী এবং ছিলেন ব্রিটিশ বিরোধী। একসময় তিনি তাঁর জমিদারীতে বিলাতি দ্রব্য নিষিদ্ধ করেন। ১৯০৫ সালে বঙ্গভঙ্গ আন্দোলন চারিদিকে ছড়িয়ে পড়ে। তার প্রভাব পড়েছিল মানকরেও। মানকর রঙমহলের জমিদার রাজকৃষ্ণ দীক্ষিত মানকরে বিলাতি কাপড় পুড়িয়ে বঙ্গভঙ্গ প্রতিবাদী আন্দোলনে সামিল হন এবং গ্রেফতার হন। তিনিই ছিলেন বাংলার প্রথম জমিদার যিনি স্বদেশী আন্দোলনের জন্য জেল খেটেছিলেন। তাঁর প্রতিবাদ ও সাহসের জন্য হিতবাদী সংস্থা জমিদার রাজকৃষ্ণ দীক্ষিতকে হাতির দাঁতের ছড়ি, রূপোর মেডেল ও শাল দিয়ে পুরস্কৃত করে । তিনি ব্রিটিশ বিরোধী বিপ্লবীদের নানাভাবে সাহায্য করতেন। রাজকৃষ্ণ দীক্ষিতের পরবর্তী জমিদার হন তাঁর পুত্র রাধাকান্ত দীক্ষিত। তিনি ছিলেন স্বাধীনতা সংগ্রামী। দেশকে স্বাধীন করবার জন্য সেইসময় বিপ্লবীরা অনুশীলন সমিতি তৈরি করেছিল। সেই গুপ্ত সমিতির বিপ্লবীরা গোপনে মানকর রঙমহলের সাথে যোগাযোগ রাখতেন। যাদবেন্দ্র পাঁজা, নিরোদ মিত্র, জিতেন চৌধুরী, গিরিজাপ্রসাদ ভট্টাচার্য, ফকিরচন্দ্র রায় এইসব বিপ্লবীরা গোপনে রঙমহলে আসতেন। জমিদারবাবুর সাথে আলোচনা চালাতেন স্বাধীনতা সংগ্রামের বিভিন্ন পদক্ষেপ নিয়ে। জমিদার রাধাকান্ত দীক্ষিত জমিদারীর কিছু কিছু অংশ বিক্রি করে প্রাপ্ত গোপনে বিপ্লবীদের দিয়ে সাহায্য করতেন। মাত্র ৩২ বছর বয়সে রাধাকান্ত দীক্ষিতের মৃত্যুর পর তাঁর স্ত্রী শক্তিবালা দেবী দত্তক নেন কাঞ্চনকন্তি দীক্ষিতকে। তিনিই ছিলেন মানকর রঙমহলের শেষ জমিদার।
দেশ স্বাধীন হওয়ার পর ১৯৫৪ সালে জমিদারী উচ্ছেদ আইন কার্যকর হলে রঙমহলে প্রায় ২৫০ বছরের জমিদারীর অবসান হয়। এরপরেও দীক্ষিত পরিবার তিন দশক তাঁদের এই বসতবাটিতে বসবাস করে।‌ ১৯৮৩ সালে রঙমহলে ডাকাতি হলে বেশ কিছু গুরুত্বপূর্ণ নথি, অসংখ্য পুঁথি, ঠাকুরের বাসনপত্র সহ আরো নানান মূল্যবান সামগ্রী লুট হয়। এছাড়াও তাঁরা আরো নানা রাজনৈতিক প্রতিকূল পরিস্থিতির সম্মুখীন হন। এইসব ঘটনার পর শক্তিবালা দেবী ও কাঞ্চনকান্তি দীক্ষিত মানকর ছাড়ার পরিকল্পনা করেন। ১৯৮৯ সালে দীক্ষিত পরিবার তাঁদের কুলদেবতা রাধাবল্লভ জিউ, শ্রীরাধিকা ও দেবী সিংহবাহিনী মুর্তি সহ তাঁদের ঐতিহাসিক বসতবাটি রঙমহল ছেড়ে স্থায়ীভাবে বর্ধমানে বসবাস শুরু করে।
চিত্রসমূহ
বাম|থাম্ব|মানকর রঙমহলের ভগ্ন রাধাবল্লভ জিউ মন্দির|228x228পিক্সেল
বাম|থাম্ব|সিংহবাহিনী মন্দিরের ধ্বংসাবশেষ|240x240পিক্সেল বাম|থাম্ব|ভগ্ন জোড়া শিব মন্দির|240x240পিক্সেল
রঙমহলের দুর্গাপূজা
1729 খ্রিস্টাব্দে মানকর রঙমহলে দুর্গাপুজোর সূচনা করেন প্রথম জমিদার পন্ডিত ভক্তলাল গোস্বামী। সময়ের সাথে অনেক কিছু বদলালেও রঙমহলের সাবেকি পুজোর গন্ধ আজও এতটুকু ম্লান হয়নি। মানকর জমিদার পরিবারের প্রাচীন পুজো আজও রীতি মেনে চলে আসছে। মানকর রঙমহলে শেষবার দুর্গাপুজো হয় ১৯৮৯ সালে। পরের বছর দুর্গাপুজো চলে আসে বর্ধমানে। ষষ্ঠীর দিন বোধনের মধ্য দিয়ে পুজো শুরু হয়, চলে দশমী পর্যন্ত। অতীতে মানকরে কৃষ্ণগঙ্গা দীঘি থেকে নবপত্রিকা স্নান ও ঘট উত্তোলন করা হতো। বর্তমানে বাড়ির নিকটবর্তী পুকুরে তা করা হয়। দেবী দুর্গা এখানে সিংহবাহিনী। লক্ষ্মী, সরস্বতী, কার্তিক ও গণেশ দেবীর সঙ্গে নেই। ২ ফুট উচ্চতার এই মূর্তিটি নির্মাণ করান হিতলাল মিশ্র। পঞ্চমীর দিন রাত জেগে দেবীকে সাজান বর্তমান উত্তরপুরুষ। দেবীর বেদী ডাকের সাজে সাজানো হয়। দেবী সোনার অলঙ্কারে ভূষিতা। পুজো হয় শাক্ত বৈষ্ণব রীতি মেনে, তাই বলি প্রথা নেই। অতীতে দেবী সিংহবাহিনীকে স্নান করানো হতো ১ মন গাওয়া ঘি দিয়ে। এখন দেবীর স্নানে কয়েক ফোঁটা ঘি ব্যবহার করা হয়। দেবীর ভোগ হয় নিরামিষ। দুপুরে অন্নভোগ ও রাতে লুচি। দেবীর ভোগ রান্না করেন ব্রাহ্মণরা, মহিলারা দেবী ও ভোগ কোনো কিছুই স্পর্শ করতে পারেন না। পুজো হয় হিতলাল মিশ্র লিখিত পুঁথি অনুসারে। কুমারীপুজো হয়না। অতীতে মানকরে সন্ধিপুজোর সময় বন্দুক দাগ হতো, এখন সেই প্রথা নেই। সন্ধিপুজোর সময় দেবীকে মোহনভোগ দেওয়া হয় ও ১০৮ টি বেলপাতার মালা দেওয়া হয়। সন্ধিপুজোর পর সিঁদুর খেলার চল রয়েছে। দেবীর ঘট আমার পর গৃহদেবটা লক্ষ্মীনারায়ণকে নিয়ে এসে দেবীর কাছে বসানো হয়। ঘট বিসর্জনের পর তাঁদের আবার ফিরিয়ে নিয়ে যাওয়া হয় স্বস্থানে। পরিবারের বিশ্বাস নাহলে দেবীর সাথে এই গৃহাদেবতারাও বিসর্জিত হয়ে যাবেন। অতীতে পুজোর দিনগুলিতে নহবতের সুরে ঘুম ভাঙত মানকরবাসীর। পুজোর চারদিন সমগ্র গ্রামবাসীকে দেবীর প্রসাদ খাওয়ানো হতো। রঙমহলে উপচে পড়ত ভিড়। কিন্তু সেসবই এখন ইতিহাস। দশমীতে অপরাজিতার তাগা পড়ার ছিল রয়েছে। সেইসাথে নবপত্রিকায় দেওয়া কাঁচা হলুদ পরিবারের সকলকে খেতে হয়। একসময় দেবীর কাছে অব্রাহ্মণদের যাওয়া নিষিদ্ধ ছিল, অঞ্জলী তো দুরস্ত। বর্তমানে প্রয়াত কাঞ্চন দীক্ষিত অব্রাহ্মণদের অঞ্জলী দেওয়ার প্রথা শুরু করেন। দীক্ষিত বাড়িতে রয়েছে প্রাচীন হাতির দাঁতের দেবী দুর্গা। দীক্ষিত পরিবার সূত্রে জানা যায় অষ্টধাতুর দেবী মূর্তির সামনে চন্ডীপাঠ প্রাচীনকাল থেকেই নিষিদ্ধ, তাই পুজোর দিনগুলিতে এই হাতির দাঁতের দেবী মূর্তির সামনেই চণ্ডীপাঠ করতেন বর্তমানে প্রয়াত কাঞ্চন দীক্ষিত।
বীরেন্দ্রকৃষ্ণ ভদ্র ও রামকুমার চট্টোপাধ্যায়ের আগমন
মানকর এসেছিলেন বীরেন্দ্রকৃষ্ণ ভদ্র ও রামকুমার চট্টোপাধ্যায়। চণ্ডীপাঠের সূত্রেই শেষ জমিদার কাঞ্চন দীক্ষিত কিংবদন্তি বীরেন্দ্রকৃষ্ণ ভদ্রের সান্নিধ্যে আসেন। ১৯৭৪ সালে বীরেন্দ্রকৃষ্ণ ভদ্র ও রামকুমার চট্টোপাধ্যায় মানকরের কাছে মাড়ো গ্রামে অনুষ্ঠান করতে আসেন। তা জানতে পেরে যুবক কাঞ্চনবাবু মানকর স্টেশনে তাদের অমৃতসর এক্সপ্রেস থেকে নামিয়ে নিজে গাড়ি চালিয়ে মাড়ো গ্রামে পৌঁছে দেন। তবু তাদের ঘনিষ্ঠ হওয়ার সুযোগ পাচ্ছেন না দেখে বীরেন্দ্রকৃষ্ণ ভদ্রকে বলেন ‘আপনার চণ্ডীপাঠ তো আমার মুখস্থ’। তাঁর সাহস দেখে কাছে ডেকে কাঞ্চনবাবু ও তাঁর পরিবারের বিষয়ে খোঁজ নেন বীরেন্দ্রকৃষ্ণ ভদ্র। অনুষ্ঠান শেষে অতিথিরা মানকর রঙমহলে রাত্রিযাপন করেন। সকালে কাঞ্চনবাবুর কণ্ঠে শোনেন চণ্ডীপাঠ। উচ্চারণে কিছু ত্রুটি শুধরে দেন বীরেন্দ্রকৃষ্ণ ভদ্র। বর্ধমানের বিশিষ্ট চিকিৎসক শৈলেন্দ্রনাথ মুখোপাধ্যায়ের আত্মীয় ছিলেন বীরেন্দ্রকৃষ্ণ ভদ্র, সেই সূত্রে বর্ধমানে অনুষ্ঠান করতে এলেই ডাক পেতেন কাঞ্চনবাবু। তানপুরা, ভায়োলিন সহ নানা যন্ত্রে তিনি পারদর্শী ছিলেন। তাই তারপর থেকেই তাঁর পাতানো দাদু বীরেন্দ্রকৃষ্ণ ভদ্রের অনুষ্ঠানে যন্ত্রী হিসেবে থাকতেন, গলাও মেলাতেন কখনো। গুণী কাঞ্চন দীক্ষিতের প্রতিভায় সন্তুষ্ট হয়ে বীরেন্দ্রকৃষ্ণ ভদ্র ও রামকুমার চট্টোপাধ্যায় দুজনেই নিজের হতে প্রশংসাসূচক আশীর্বাদ লিখে দেন। যা আজও দীক্ষিত বাড়িতে সযত্নে রক্ষিত আছে।
তথ্যসুত্র
শহিদুল ইসলাম
অধ্যাপক শহিদুল ইসলাম একজন মুক্তিযোদ্ধা, বাংলাদেশ জাতীয়তাবাদী দলের রাজনীতিবিদ এবং কুষ্টিয়া-২ (ভেড়ামারা-মিরপুর) আসনের সাবেক সংসদ সদস্য। তিনি ষষ্ঠ, সপ্তম ও অষ্টম জাতীয় সংসদ নির্বাচনে সাংসদ নির্বাচিত হয়েছিলেন।
জন্ম ও প্রাথমিক জীবন
শহিদুল ইসলাম কুষ্টিয়া জেলায় জন্মগ্রহণ করেন।
রাজনৈতিক ও কর্মজীবন
শহিদুল ইসলাম একজন মুক্তিযোদ্ধা। তিনি কুষ্টিয়া জেলা বিএনপির সাবেক সভাপতি ও জাতীয় নির্বাহী কমিটির সদস্য। তিনি ষষ্ঠ, সপ্তম ও অষ্টম জাতীয় সংসদ নির্বাচনে সাংসদ নির্বাচিত হয়েছিলেন। ২০০৮ সালের নির্বাচনে তিনি পরাজিত হন। ডিসেম্বর ২০১৮ সালের নির্বাচনে মনোনয়ন জমা দিয়েও প্রত্যাহার করে নেন।
কেওলাদেও জাতীয় উদ্যান
থাম্ব|985x985পিক্সেল কেওলাদেও জাতীয় উদ্যান (Keoladeo National Park) রাজস্থানের সিন্ধু -গঙ্গা নদীর বৰ্ষাকালীন জৈবভৌগোলিক অরণ্য যা প্ৰদেশের মাঝে অবস্থিত। এই উদ্যানের আয়তন ২,৭৮৩ হেক্টর। ১৯৮২ সনে এটিকে রাষ্ট্ৰীয় উদ্যান হিসাবে ঘোষণা করা হয়। ১৯০০ সনেরও এটি মহারাজাদের আমলে শিকারের ক্ষেত্রে সংরক্ষিত অঞ্চল ছিল। ১৯৫৬ সনে এটি পক্ষী উদ্যানে পরিণত হয়। ১৯৭২ সন পৰ্যন্ত মহারাজাদের এখানে শিকার করার অনুমতি ছিল। ১৯৮১ সনে এটিকে রামসার জলাভূমি হিসাবে ঘোষণা করা হয়। ১৯৮৫ সনে প্ৰাকৃতিক সম্পত্তি হিসাবে বিশ্ব ঐতিহ্যবাহী স্থানের মৰ্যাদা লাভ করে। এখানে জলাশয়ের তীরবৰ্তী অঞ্চলটিকে দুটা অংশে ভাগ করা হয়েছে। জলস্তর সঠিক রাখার জন্যে পানি যোগানোর নিয়ন্ত্ৰিত ব্যবস্থাও গৃহীত হয়েছে। আফগানিস্তান, তুর্কমেনিস্তান, চীন এবং সাইবেরিয়ার প্ৰায় ৩৬৪টি প্ৰজাতির পরিযায়ী পক্ষী এখানে শীতকালে আসতে দেখা যায়। সমগ্ৰ উদ্যানটি ১৭টি গ্রাম এবং ভরতপুর নগর দ্বারা বেষ্টিত।
কেসি কালভার্ট
ক্যাসি কালভার্ট (জন্ম: মার্চ ১৭, ১৯৯০) একজন মার্কিন পর্নোগ্রাফিক চলচ্চিত্র অভিনেত্রী যিনি পর্নোগ্রাফি চলচ্চিত্র শিল্পে বেশ কয়েকটি পুরস্কার জিতেছেন। তিনি মূলধারার মিডিয়া প্রকাশনাগুলিতে অশ্লীল শিল্প সম্পর্কে লিখেছেন।
জীবনের প্রথমার্ধ
ফ্লোরিডার গেইনসভিলে বড় হয়েছেন ক্যালভার্ট। তিনি কনজারভেটিভ ইহুদিদের মধ্যে বেড়ে ওঠেন এবং প্রতি শনিবার সকালে উপাসনালয়ে যোগ দিতেন, তারপর তার পরিবার একটি সংস্কার উপাসনালয়ে কেবল ছুটির দিনে যোগ দেওয়া শুরু করে। ২০১২ সালে, তিনি ফ্লোরিডা বিশ্ববিদ্যালয় থেকে ফিল্ম প্রোডাকশনে স্নাতক ডিগ্রী অর্জণ করেছেন।
পেশা
কলভার্ট তার কলেজের সময়ই ফেটিশ এবং আর্ট মডেল হিসাবে কাজ শুরু করেছিলেন। তিনি অধ্যাপক ক্লে কালভার্টের সম্মানে তার মঞ্চের নামটি বেছে নিয়েছিলেন। তিনি বলেছিলেন যে "এটি সঠিক অনুভূত হয়েছিল কারণ সত্যই যদি আমি তার ক্লাস না করতাম তবে আমি এখন যেখানে সেখানে পৌঁছুতে পারতাম না," উল্লেখ করেন তার ক্লাসে শিখছেন যে, পর্নোগ্রাফিকে তিনি প্রথমদিকে যা ভেবেছিলেন ততটা অবৈধ নয়। তিনি আরও বলেছিলেন যে তার নামের প্রথম অংশ  "কেসি" সম্পর্কে তিনি উল্লেখ করছেন না যে তিনি কাকে উল্লেখ করছেন।
২০১৫ সালের সেপ্টেম্বরে, কলভার্টকে গেমলিংকের দ্য ন্যাকড ট্রুথ ব্লগের জন্য একটি মাসিক বিডিএসএম এবং ফেটিশ- থিমযুক্ত কলাম লিখতে এবং তাদের ওয়েবসাইটে পাঠকদের প্রশ্নের উত্তর দেওয়ার জন্য নিয়োগ দেওয়া হয়েছিল। তিনি হাফিংটন পোস্টের জন্য পর্নোগ্রাফি সম্পর্কে লিখেছেন। কালভার্ট মূলধারার অভিনয় এবং মডেলিং ক্যারিয়ারও চালিয়ে যাওয়ার চেষ্টা করেছেন, তবে পর্ন শিল্পে কাজ করার কারণে সম্ভাবত নিয়োগকর্তারা তাকে ভাড়া নিতে অস্বীকার করেছেন।
ব্যক্তিগত জীবন
কলভার্ট নারীবাদী হিসাবে চিহ্নিত। তিনি পরিচালক এলি ক্রসের সাথে বিবাহবন্ধনে আবদ্ধ হয়েছেন।
অমলেন্দু দাশগুপ্ত
অমলেন্দু দাশগুপ্ত (৮ সেপ্টেম্বর,১৯০৩- ১১ আগস্ট ১৯৫৫) বাঙালি সাহিত্যিক ও ব্রিটিশবিরোধী স্বাধীনতা সংগ্রামী। তিনি স্বদেশী মন্ত্রে উদ্বুদ্ধ হয়ে বিপ্লবী কর্মকান্ডে সক্রিয়ভাবে অংশ নেন। তার জন্ম তৎকালীন বৃহত্তর ফরিদপুরের মাদারীপুরে।
জন্ম ও প্রারম্ভিক জীবন
অমলেন্দু দাশগুপ্তর জন্ম ১৯০৩ খ্রিস্টাব্দে র ৮ ই আগস্ট বৃটিশ ভারতের অধুনা বাংলাদেশের মাদারীপুরে। পৈতৃক বাড়ি ছিল ওই জেলারই খৈয়ারভাঙায়। পিতার নাম জগৎচন্দ্র দাশগুপ্ত। মাদারীপুরে ছাত্রাবস্থাতেই স্বদেশী মন্ত্রে উদ্বুদ্ধ হয়ে অসহযোগ আন্দোলনে যোগ দেন। সেকারণে পড়াশোনার জন্য চলে আসেন বহরমপুরে। এখানে আই.এ পড়তে শুরু করেন। কিন্তু এখানে জেলে মাদারীপুর দলের বন্দী বিপ্লবীদের সঙ্গে যোগাযোগ রক্ষায় প্রফুল্ল চ্যাটার্জি ও কালীপদ রায়চৌধুরীর সহযোগী ছিলেন। এই কাজে লিপ্ত থাকার কারণে অকস্মাৎ ধরা পড়েন ও কারারুদ্ধ হন। কারামুক্তির পর আই.এ পাশ করেন। ১৯২৩ - ২৪ খ্রিস্টাব্দে বি.এ ক্লাসে ভর্তি হন।
রাজনৈতিক কাজ
বিপ্লবী সংগঠনের নির্দেশে দক্ষিণ কলকাতা কংগ্রেস কমিটির কাজে কলকাতায় আসেন। করপোরেশনের স্কুলে শিক্ষকতা করেন। ১৯৩০ খ্রিস্টাব্দে বি.এ পরীক্ষার কয়েকদিন পর গ্রেফতার হয়ে আট বৎসর প্রেসিডেন্সী জেল সহ বিভিন্ন জেলে কাটে। জেল থেকে মুক্তির পর ফজলুল হকের 'নবযুগ' পত্রিকার সম্পাদক হন। এখানে তার সহযোগী ছিলেন কাজী নজরুল ইসলাম। ১৯৪০ খ্রিষ্টাব্দে সুভাষচন্দ্র বসুর হলওয়েল মনুমেন্ট অপসারণ আন্দোলনে যোগ দিয়ে কারারুদ্ধ হন এবং ১৯৪৬ খ্রিষ্টাব্দে ছাড়া পান। তখন থেকে আমৃত্যু আনন্দবাজার পত্রিকার সম্পাদকীয় বিভাগে কাজ করেন।
ভেসপ্রেম
ভেসপ্রেম (Weißbrunn, Belomost) হাঙ্গেরির অন্যতম পুরাতন শহর এবং কাউন্টি-অধিকারধারী শহরগুলোর মধ্যে অন্যতম। এটি ব্যালাটন হ্রদের উত্তরে অবস্থিত। ভেজপ্রেম কমিটাটাস বা 'মেগিয়ে') বা একই নামের কাউন্টির প্রশাসনিক কেন্দ্র।
ঢাকা-২৫
ঢাকা-২৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।
ইতিহাস
ঢাকা-২৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বিজন চক্রবর্তী
বিজন চক্রবর্তী (মৃত্যু: ১৭ আগস্ট ১৯৭২) হলেন একজন ভারতীয় তরুণ, যিনি ভারতের অসম রাজ্যে বাংলা ভাষা আন্দোলন পরবর্তী সময়ে ভাষা সংক্রান্ত বিতর্কে জড়িয়ে ১৯৭২ সালের ১৭ আগস্ট আধা-সামরিক বাহিনীর ছোড়া গুলিতে শহীদ হন।
এরিক ডেভিস (ক্রিকেটার)
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, নর্থ ইস্টার্ন ট্রান্সভাল ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন এরিক ডেভিস।
প্রথম-শ্রেণীর ক্রিকেট
১৯২৯-৩০ মৌসুম থেকে ১৯৪৫-৪৬ মৌসুম পর্যন্ত এরিক ডেভিসের প্রথম-শ্রেণীর খেলোয়াড়ী জীবন চলমান ছিল। এরিক ডেভিস নিচেরসারির বামহাতি ব্যাটসম্যান ও ডানহাতি ফাস্ট বোলার হিসেবে খেলতেন। অনেকগুলো বছর প্রথম-শ্রেণীর ক্রিকেটে অংশগ্রহণ করলেও খুব কম খেলেছেন।
১৯২৯-৩০ মৌসুমে ইস্টার্ন প্রভিন্সের পক্ষে প্রথম খেলতে নামেন। ঐ মৌসুমে তিনটি খেলায় অংশ নিয়েছিলেন তিনি। তন্মধ্যে, তৃতীয় খেলায় রোডেশিয়ার বিপক্ষে ৪/৩৬ বোলিং পরিসংখ্যান গড়েছিলেন। এরপর, ১৯৩০-৩১ মৌসুমে একটি ও ১৯৩৪-৩৫ মৌসুমে আরও একটি খেলায় অংশ নেন। তবে, উভয়ক্ষেত্রেই খুব কমই ভূমিকা পালন করেছেন।
১৯৩৫-৩৬ মৌসুমে অস্ট্রেলিয়া দল দক্ষিণ আফ্রিকা গমনে আসে। মৌসুমের মাঝামাঝি সময়ে সফরকারীরা ইস্টার্ন প্রভিন্সের বিপক্ষে প্রথম-শ্রেণীর খেলায় অংশ নেয়। তারা খুব সহজেই দুই দিনেই ইনিংস ব্যবধানে জয় পায়। তবে, ডেভিস ঠিকই তার ব্যক্তিগত সফলতা পান। আশি রান খরচায় ছয় উইকেট পান তিনি। ফলশ্রুতিতে, পাঁচ-টেস্ট নিয়ে গড়া সিরিজের চতুর্থ টেস্টে খেলার জন্যে তাকে দলে অন্তর্ভুক্ত করা হয়।
আন্তর্জাতিক ক্রিকেট
অভিষেক টেস্টে তার দল শোচনীয়ভাবে দুই দিনের মধ্যে পরাজয়বরণ করে। তবে, ডেভিস বেশ ভালো খেলেন। অস্ট্রেলিয়ার একমাত্র ইনিংসে ৪/৭৫ পান। পঞ্চম টেস্টেও একই ফলাফল হয়। স্বাগতিকরা তুলনামূলকভাবে ভালো ব্যাটিং করে ও চতুর্থ দিন পর্যন্ত খেলা গড়ালেও আবারও শোচনীয়ভাবে পরাভূত হন। এ টেস্টে তিনি ভালো খেলেননি ও কোন উইকেট লাভে ব্যর্থতার পরিচয় দেন।
ইংল্যান্ডের মুখোমুখি
এ ধরনের তালগোল পাকানো ক্রিকেট খেলার পর ১৯৩৬-৩৭ মৌসুমে এরিক ডেভিস একটিমাত্র খেলায় অংশ নিয়েছিলেন। পরবর্তী মৌসুমে কোন খেলাতেই তাকে দেখা যায়নি। কিন্তু, ১৯৩৮-৩৯ মৌসুমে প্রায় ১৯৩৫-৩৬ মৌসুমের অভিজ্ঞতার মাধ্যমে সফররত দলের বিপক্ষে প্রাদেশিক দলের সদস্যরূপে একটি প্রথম-শ্রেণীর খেলায় অংশ নিয়েছিলেন। বেশ ভালোমানের খেলা উপহার দেন ও টেস্ট দলে তাকে অন্তর্ভুক্ত করা হয়।
এবার তিনি ট্রান্সভালের সদস্যরূপে ১৯৩৮-৩৯ মৌসুমে সফররত মেরিলেবোন ক্রিকেট ক্লাবের (এমসিসি) বিপক্ষে খেলে একমাত্র ইনিংসে ৬/৮২ পান। এ পর্যায়ে তিনি ইনিংসের তৃতীয় বলে ইংল্যান্ডের উদ্বোধনী ব্যাটসম্যান লেন হাটনকে বিদেয় করতে পারেননি।
ইংল্যান্ডের বিপক্ষে পাঁচ-টেস্ট নিয়ে গড়া সিরিজের প্রথম টেস্ট খেলার জন্যে তাকে দলে রাখা হয়। প্রথম ওভারেই বিল এডরিচের উইকেট পান। কিন্তু, এটিই খেলায় তার একমাত্র উইকেট ছিল। সিরিজের দ্বিতীয় খেলায়ও তেমন ব্যতয় ঘটেনি তার। ১৮১ রান সংগ্রহকারী ওয়ালি হ্যামন্ডের একমাত্র উইকেট দখল করেন। ৫৫৯ রান তুলে ইংল্যান্ড ইনিংস ঘোষণা করলে খেলাটি ড্রয়ের দিকে গড়ায়। তৃতীয় খেলায়ও একটি উইকেট লাভ করেন। আট-বল নিয়ে গড়া ১৫ ওভারে ১০৬ রান খরচ করেন তিনি।
অবসর
এ খেলার পর তাকে টেস্ট দলের বাইরে রাখা হয়। এরপর, আর তাকে আন্তর্জাতিক ক্রিকেট অঙ্গনে খেলতে দেখা যায়নি। পাশাপাশি, খুব কমই প্রথম-শ্রেণীর ক্রিকেটে অংশ নিয়েছেন তিনি। ১৯৪৫-৪৬ মৌসুমে অস্থায়ীভাবে ক্রিকেট খেলা শুরু হয়। দ্বিতীয় বিশ্বযুদ্ধের পর প্রথম মৌসুমে আনুষ্ঠানিকভাবে কোন প্রতিযোগিতা হয়নি। তিনবার নর্থ-ইস্টার্ন ট্রান্সভালের পক্ষে খেলেন। এগুলোই তার সর্বশেষ প্রথম-শ্রেণীর খেলায় অংশগ্রহণ ছিল।
ক্রিকেটের বাইরে তিনি বিদ্যালয়ের শিক্ষক ছিলেন। ১১ নভেম্বর, ১৯৭৬ তারিখে ৬৭ বছর বয়সে কেপ প্রদেশের পোর্ট আলফ্রেড এলাকায় এরিক ডেভিসের দেহাবসান ঘটে।
ডরিস থম্পসন (সাতারু)
ডরিস থম্পসন (৭ জুলাই ১৯০৯ – ১৫ সেপ্টেম্বর ১৯৮৩) ছিলেন একজন অস্ট্রেলীয় সাঁতারু। তিনি ১৯২৮ সালের গ্রীষ্মকালীন অলিম্পিকে মহিলাদের ২০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
শিমলুগুড়ি জংশন রেলওয়ে স্টেশন
শিমলুগুড়ি জংশন রেলওয়ে স্টেশন হল লামডিং-ডিব্রুগড় সেকশনের একটি রেলওয়ে স্টেশন। এটি ভারতের আসাম রাজ্যের শিবসাগরে অবস্থিত। এর কোড হল SLGR। এটি শিমলুগুড়ি শহরে পরিসেবা প্রদান করে। স্টেশনটি তিনটি প্ল্যাটফর্ম নিয়ে গঠিত।শিমলুগুড়ি জংশন হল আসামের শিবসাগর জেলার প্রধান রেলওয়ে স্টেশন।
ইতিহাস
স্টেশনটি পশ্চিম দিকে আমগুড়ি -সিমালুগুড়ি বিভাগে, উত্তরে সিমালুগুড়ি-ডিব্রুগড় বিভাগে এবং পূর্বে সিমালুগুড়ি-শ্রীপুরিয়াগাঁও বিভাগে অবস্থিত।এই সমস্ত লাইন লুমডিং-ডিব্রুগড় বিভাগের অধীনে আসে।সিমালুগুড়ি-নাগিনিমোরা অংশটি হল গেজ রূপান্তর একবার সম্পন্ন হলে এটি শিবসাগরকে নাগাল্যান্ডের সাথে সংযুক্ত করে।প্রকল্পের মোট দৈর্ঘ্য ১৬.৯ কিলোমিটার।
২০১০-১১ সালে জোড়হাট থেকে শিবসাগর পর্যন্ত ৩৪৪ কিমি (২১৪ মাইল)-দীর্ঘ নতুন লাইনের জন্য সমীক্ষা সম্পন্ন হয়েছিল যা জোরহাট এবং ডিব্রুগড়ের মধ্যে দূরত্ব কমিয়ে দেবে।
জোসন ইনমিনগন
জোসন ইনমিনগন ( 조선인민군) উত্তর কোরিয়ার সামরিক বাহিনীর সংবাদপত্র। এটি প্রথম প্রকাশিত হয়েছিল ১০ জুলাই ১৯৪৮।
ছাপরহাটী ইউনিয়ন
ছাপরহাটী ইউনিয়ন বাংলাদেশের রংপুর বিভাগের গাইবান্ধা জেলার সুন্দরগঞ্জ উপজেলার অন্তর্গত একটি ইউনিয়ন পরিষদ। এটি ৬৯.১০ কিমি২ (২৬.৬৮ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮০৩  জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ৯টি।
চীনের সাম্রাজ্য
চীনের সাম্রাজ্য চীনের ইতিহাসের কালানুক্রমিক সাম্রাজ্যগুলোর তালিকা।
ইতিহাস
ইতিহাসে কোন সাম্রাজ্যই সহজ স্বাভাবিকভাবে বিবর্তিত হয়ে অন্য সাম্রাজ্য প্রতিষ্ঠিত হয় নি। সাম্রাজ্যগুলো অন্য কোন সাম্রাজ্য দ্বারা স্থলাভিষিক্ত হয়েছে কিংবা পরাজিত হয়ে নতুন সাম্রাজ্য প্রতিষ্ঠিত হয়েছে। চীনের সাম্রাজ্যগুলোও এই বিবর্তনের নিয়মের বাইরে নয়। ব্যাম্বু অ্যানালস, ক্ল্যাসিকস অব হিস্ট্রি, ইতিহাসের আলেখ্য গ্রন্থ অনুসারে প্রাচীন চীনের প্রথম সাম্রাজ্য হল সিয়া সাম্রাজ্য। সম্রাট ইয়ু দ্য গ্রেট এই সাম্রাজ্য প্রতিষ্ঠা করেন এবং তার পরে উত্তরাধিকারী হিসেবে তার পুত্র সিয়া কির সিংহাসনের আরোহণের মধ্য দিয়ে চীনে সাম্রাজ্য প্রথা শুরু হয়। চীনের পৌরাণিক কাহিনী অনুসারে, সিয়া সাম্রাজ্য মিংতিয়া যুদ্ধের মধ্য দিয়ে বিলুপ্ত হয় এবং শাং সাম্রাজ্য গড়ে ওঠে। সিয়া সাম্রাজ্যকে চীনের প্রথম সাম্রাজ্য বলে অনুমান করা হলেও লিখিত ভাষায় বর্ণিত চীনের প্রাচীনতম সাম্রাজ্য হল শাং সাম্রাজ্য। পরবর্তী সময়ে কচ্চপের খোলসের উপর লিখিত লিপি ওরাকল হাড় থেকে এই সময়ের ইতিহাস জানা যায়। প্রাচীন চীনের তৃতীয় ও শেষ সম্রাজ্য ছিল ঝাও সাম্রাজ্য বা চৌ সাম্রাজ্য। এটি চীনের দীর্ঘতম সাম্রাজ্য। এই সাম্রাজ্য পশ্চিম ও পূর্ব দুই ভাগে বিভক্ত ছিল। পূর্ব ঝাও সাম্রাজ্য আবার শরৎ বসন্ত কাল ও যুদ্ধরত রাজ্য কাল এই দুই সময়কালে বিভক্ত ছিল। যুদ্ধরত রাজ্য কালে সমগ্র চীন সাতটি রাজ্য যুদ্ধে লিপ্ত হয়।
চীনের প্রথম সামন্ততান্ত্রিক সাম্রাজ্য ছিল কিন সাম্রাজ্য। চীনের প্রথম সম্রাট হিসেবে পরিচিত কিন শি হুয়াং ঝাও সাম্রাজ্য সময়ের সাত যুদ্ধরত রাজ্য বিজয় করে সমগ্র চীনকে একত্রিত করেন এবং এই সাম্রাজ্য গড়ে তুলেন। এই সময়ে প্রথম সম্রাট বিভিন্ন যাযাবর সম্প্রদায়ের আক্রমণ থেকে চীনের নিরাপত্তা জন্য চীনের মহাপ্রাচীর নির্মাণ কাজ শুরু করেন। পরবর্তী সাম্রাজ্য হান সাম্রাজ্যকে চীনের অন্যতম শক্তিশালী সাম্রাজ্য হিসেবে ধরা হয়। এসময়ে চীন সমৃদ্ধির শিখরে পৌঁছালে হান সময়কালকে চীনের ইতিহাসের স্বর্ণযুগ বলে অভিহিত করা হয়। এই সাম্রাজ্য সময়ের মধ্যবর্তী সময়ে সিন সাম্রাজ্য প্রতিষ্ঠিত হলে সাম্রাজ্যটি পশ্চিম ও পূর্ব দুই ভাগে বিভক্ত হয়। দ্বিতীয় শতাব্দীর শেষের দিকে পূর্ব হান সাম্রাজ্যের অধিপত্য কমতে থাকে এবং চীন পুনরায় বিভিন্ন অঞ্চলে বিভক্ত হওয়া শুরু করে। এই সময়ে চীন ওয়েই, শু ও য়ু এই তিনটি রাজ্যে বিভক্ত হয়, যা পরবর্তীতে জিন সাম্রাজ্য সময়ে পুনরায় একত্রিত হয়।
কিম টেরেল
কিম টেরেল (জন্ম ১৮ অক্টোবর ১৯৬২) একজন অস্ট্রেলীয় সাঁতারু। তিনি ১৯৮৪ গ্রীষ্মকালীন অলিম্পিকে পুরুষদের ২০০ মিটার ব্যাকস্ট্রোকে প্রতিদ্বন্দ্বিতা করেছিলেন।
পাগলা নদী
পাগলা নদী বাংলাদেশ-ভারতের একটি আন্তঃসীমান্ত নদী। । নদীটির দৈর্ঘ্য ৪৩ কিলোমিটার, প্রস্থ ৯০ মিটার এবং গভীরতা ৪.৫ মিটার যা কানসাট এলাকায় পরিমাপকৃত। বাংলাদেশ পানি উন্নয়ন বোর্ড বা "পাউবো" কর্তৃক পাগলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৯।
প্রবাহ
ভারত হতে উৎপন্ন হয়ে নদীটি বাংলাদেশের উত্তরাংশের চাঁপাইনবাবগঞ্জ জেলার শিবগঞ্জ উপজেলার সীমান্ত দিয়ে বাংলাদেশে প্রবেশ করেছে। গঙ্গার পূর্ব দক্ষিণ অঞ্চল থেকে বেরিয়ে ভারতের পশ্চিমবঙ্গের মালদহ জেলার কালিয়াচক ও মহদিপুরের পাশ দিয়ে বয়ে গিয়ে বাংলাদেশের ভেতরে মহানন্দা নদীর সঙ্গে মিলিত হয়েছে।
আবদুল হক (বীর প্রতীক)
আবদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল হকের জন্ম কুমিল্লা জেলার  চৌদ্দগ্রাম উপজেলার হোসেনপুর গ্রামে । তার বাবার নাম আলতাফ আলী এবং মায়ের নাম জুলেখা বিবি। তার স্ত্রীর নাম ফজিলাতুন্নেছা। তাদের তিন ছেলে।
মুক্তিযুদ্ধে ভূমিকা
১৯৭১ সালের ৩১ জুলাই জামালপুর জেলার বকশীগঞ্জ উপজেলার সীমান্তবর্তী গ্রাম কামালপুরে ছিল পাকিস্তান সেনাবাহিনীর শক্তিশালী একটি প্রতিরক্ষা অবস্থান। ৩১ জুলাই ভোরে মুক্তিবাহিনী আক্রমণ করে এখানে। এই আক্রমণে কাট অব পার্টি হিসেবে দায়িত্ব পালন করে মুক্তিবাহিনীর অপর একটি দল। এই দলে ছিলেন আবদুল হক। আক্রমণের নির্ধারিত সময় ছিল গভীর রাতে। সন্ধ্যার পর মুক্তিযোদ্ধারা কামালপুরে যাত্রা করেন। সেদিন হঠাৎ মুষলধারে বৃষ্টি শুরু হয়। বৃষ্টি ও ঘোর অন্ধকার উপেক্ষা করে আবদুল হকসহ একদল মুক্তিযোদ্ধা ক্যাপ্টেন মাহবুবের নেতৃত্বে সময়মতোই সীমান্ত অতিক্রম করেন। তারা অবস্থান নেন কামালপুর-বকশীগঞ্জ সড়কের কামালপুরের এক মাইল দক্ষিণে কামালপুর-শ্রীবর্দী সড়ক জংশনে এবং উঠানীপাড়ায়। কামালপুর বিওপিতে মুক্তিবাহিনীর আক্রমণের সংবাদ শুনে পাকিস্তান সেনাবাহিনীর বকশীগঞ্জ কোম্পানি হেডকোয়ার্টার থেকে তিনটি সেনাভর্তি লরি কামালপুরের উদ্দেশে যাত্রা করে। লরিগুলো রাত আনুমানিক সাড়ে চারটা বা পাঁচটার দিকে সেখানে উপস্থিত হয়। উঠানীপাড়া এলাকার সড়কে স্থাপন করা মাইনের বিস্ফোরণে দুটি লরি ক্ষতিগ্রস্ত হয়। আবদুল হকেরা সঙ্গে সঙ্গে তাদের ওপর আক্রমণ শুরু করেন। পাকিস্তানি সেনারাও দ্রুত পাল্টা আক্রমণ করে। তমুল যুদ্ধ চলতে থাকে। এই যুদ্ধে আবদুল হকসহ কয়েকজন যথেষ্ট সাহস প্রদর্শন করেন। তাদের সাহসিকতায় পাকিস্তানি সেনাবাহিনীর আটজন নিহত ও ১০-১১ জন আহত হয়। মুক্তিবাহিনীর একজন শহীদ ও দুই-তিনজন আহত হন। যুদ্ধশেষে মুক্তিযোদ্ধারা পশ্চাদপসরণ করে সীমান্ত এলাকায় চলে যান।
ঝিলাম জেলা
ঝিলাম জেলা, পাকিস্তান পাঞ্জাব প্রদেশের পোথোহর প্লেটোতে অবস্থিত একটি জেলা। ঝিলাম পাঞ্জাবের প্রাচীনতম জেলাগুলির মধ্যে একটি। এটি ১৮৪৯ সালের ২৩ মার্চ তারিখে প্রতিষ্ঠিত হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯৩৬,৯৫৭ জন, যার মধ্যে থেকে ৩১.৪৮% শহুরে বসবাসকারী ছিল। এরপর ২০০৬ সালের আদমশুমারীর হিসাব অনুযায়ী ঝিলাম জেলার জনসংখ্যা দাড়ায় ১,১০৩,০০০ জন। ঝিলাম ব্রিটিশদের কাছে এবং পরবর্তীকালে পাকিস্তান সশস্ত্র বাহিনীকে বিপুল সংখ্যক সৈন্য সরবরাহের জন্য সুপরিচিত ছিল, যার কারণে জেলাটিকে সৈন্যদের শহর বা শহীদদের এবং যোদ্ধাদের ভূমি হিসাবেও পরিচিত।
প্রশাসন
ঝিলাম জেলা এলাকা জুড়ে গঠিত, প্রশাসনিকভাবে ৪টি তহসিলে বিভক্ত করা হয়: ঝিলাম, সোহাওয়া, পিন্দ দাদান খান ও দিনা, যেটি ৫৩টি ইউনিয়ন পরিষদের মধ্যে বিভক্ত করা হয়। ঝিলাম শহর হচ্ছে জেলাটির প্রধান সদর দপ্তর বা রাজধানী শহর।
জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, ঝিলাম জেলার জনসংখ্যার ছিল প্রায় ৯৩৬,৯৫৭ জন, যেখানে প্রতি বর্গ কিলোমিটারে জনসংখ্যার ঘনত্ব দাড়ায় ২৬১ জন।
মোহাম্মদ আলী জিন্নাহ বিশ্ববিদ্যালয়
মোহাম্মদ আলী জিন্নাহ বিশ্ববিদ্যালয় (محمد علي جناح يونيورسٽي; ,সংক্ষিপ্ত: মাজু) করাচি, সিন্ধু, পাকিস্তানে অবস্থিত একটি বেসরকারি বিশ্ববিদ্যালয়।
১৯৯৮ সালে প্রতিষ্ঠিত, বিশ্ববিদ্যালয়টি ব্যবসায় ব্যবস্থাপনা, প্রয়োগ বিজ্ঞান, প্রকৌশল ও কম্পিউটার বিজ্ঞানের উপর গুরুত্ব দিয়ে স্নাতক এবং স্নাতকোত্তর প্রোগ্রামগুলো প্রদান করে। এটি দেশের উচ্চশিক্ষার শীর্ষস্থানীয় একটি প্রতিষ্ঠান এবং ২০১৩ সাল পর্যন্ত উচ্চশিক্ষা কমিশন (পাকিস্তান) "সাধারণ বিভাগে" শীর্ষ দশ বিশ্ববিদ্যালয়গুলোর তালিকাভুক্ত হয়েছিল। এছাড়াও, বিশ্ববিদ্যালয়টি যুক্তরাজ্যের কমনওয়েলথ বিশ্ববিদ্যালয়সমূহের অ্যাসোসিয়েশনের সদস্য।
বিশ্ববিদ্যালয়টি ইসলামাবাদে একটি অতিরিক্ত ক্যাম্পাস পরিচালনা করেছিল, তবে এটি ২০১৫ সালে ক্যাপিটাল বিজ্ঞান ও প্রযুক্তি বিশ্ববিদ্যালয় (সিইউএসটি)-এ পরিবর্তিত হয়েছিল। এখন সিইউএসটি এমএযেইউ, করাচি এবং এমএযেইউ ট্রাস্টের থেকে পৃথক করা হয়েছে।
ইতিহাস
জাতির পিতাকে শ্রদ্ধা জানাতে এই গোষ্ঠীটি এই উচ্চাভিলাষী প্রকল্পের নাম মোহাম্মদ আলী জাহেহ বিশ্ববিদ্যালয় রাখে। ১৯৯৮ সালে সিন্ধু সরকার ফ্রয়েবেলসকে এর সনদ প্রদান করেছিল। ইসলামাবাদ ক্যাম্পাসটি ইউজিসি থেকে এনওসি পাওয়ার পরে প্রতিষ্ঠিত হয়েছিল, ১৯৯৮ সালের ১৭ই আগস্ট এবং ২৯ নভেম্বর ২০০১ তারিখে এবং এইচইসি থেকে এনওসি ২৭ সেপ্টেম্বর ২০০৩ তারিখে প্রতিষ্ঠিত হয়েছিল। বর্তমানে কাস্ট ইসলামাবাদ পৃথক এই বিশ্ববিদ্যালয় থেকে পৃথক হয়েছে।
উসামা বিন এজাজা গ্রীষ্মকালীন ২০১৯ পর্যন্ত কম্পিউটার সায়েন্স বিভাগে মোহাম্মদ আলী জিন্নাহ বিশ্ববিদ্যালয়ে প্রভাষক হিসাবে সর্বকনিষ্ঠ মাস্টার্স ডিগ্রিধারী ছিলেন।
শিক্ষাবিদগণ
এমএজিইউ এর বিভাগগুলোর মধ্য রয়েছে কম্পিউটার সায়েন্স, বায়োইনফরমেটিক্স এবং জীববিজ্ঞান, গণিত অনুষদ মধ্যে কম্পিউটিং; বিজনেস অ্যাডমিনিস্ট্রেশন এবং সামাজিক বিজ্ঞান অনুষদের মধ্যে বিজনেস অ্যাডমিনিস্ট্রেশন, অর্থনীতি এবং সামাজিক বিজ্ঞান বিভাগ রয়েছে।
মূল একাডেমিক প্রোগ্রামের পাশাপাশি এমএজেইউ প্রশিক্ষণ কার্যক্রম, সেমিনার এবং ওয়ার্কশপ পরিচালনা করে। বিশ্ববিদ্যালয়টি কম্পিউটার সায়েন্স, ইলেকট্রিক্যাল ইঞ্জিনিয়ারিং অ্যান্ড ম্যানেজমেন্ট সায়েন্সেসে ডক্টরাল প্রোগ্রাম শুরু করেছে।
খেলাধুলার সুবিধা
মোহাম্মদ আলী জিন্নাহ বিশ্ববিদ্যালয় করাচি দক্ষ জনসম্পদ হওয়ার জন্য প্রয়োজনীয় জ্ঞান এবং দক্ষতাসহ দক্ষ এবং প্রতিভাবান মানবসম্পদ তৈরিতে প্রতিশ্রুতিবদ্ধ। এই প্রতিশ্রুতি দিয়ে আমরা বিশ্বাস করি যে একটি সক্ষম মানব সম্পদের জন্যও একটি সুস্থ দেহ এবং সুচিন্তিত মনের প্রয়োজন। বিশ্ববিদ্যালয়ের মূল পাঠ্যক্রমের অংশ হিসাবে মোহাম্মদ আলী জিন্নাহ বিশ্ববিদ্যালয় করাচি তার শিক্ষার্থীদের খেলাধুলার ক্ষেত্রে দক্ষতা এবং দক্ষতা প্রতিযোগিতা এবং প্রদর্শন করার জন্য নিযুক্ত করে। লিঙ্গ বিবেচনা না করে এই সুযোগগুলো সমান সুযোগ হিসাবে সরবরাহ করা হয়।
তালা ওয়া বারফাক জেলা
তালা ওয়া বারফাক (এছাড়াও: তালেহ বা বারফাক নামেও পরিচিত) আফগানিস্তানের বাগলান প্রদেশের সবচেয়ে দক্ষিণপশ্চিমাঞ্চলে অবস্থিত একটি অন্যতম জেলা। জেলাটির রাজধানী শহর হচ্ছে তালেহ বা বারফাক।
প্রত্যক্ষ পরীক্ষণ
প্রত্যক্ষ পরীক্ষণ (ইংরেজি direct examination) অথবা examination-in-chief হচ্ছে সাক্ষীর কাছ থেকে প্রমাণ নিয়ে আদালতে দাখিলের একটা পর্যায়। ডাইরেক্ট এক্সামিনেশন হচ্ছে যে পক্ষ সাক্ষীকে আদালতের বিচারে সাহায্যের জন্য ডাকে; তাদের দ্বারা সাক্ষীর কাছে প্রশ্নোত্তর। পার্টি (উকিল) যে দাবী আদালতের কাছে পেশ করেছে; সে দাবী যে সঠিক তা সমর্থনের জন্য যে প্রমাণ উপস্থাপন করা হয়; এ প্রক্রিয়াটাই সচরাচর ডাইরেক্ট এক্সামিনেশন হিসেবে পরিচিত। ডাইরেক্ট এক্সামিনেশনে সাধারণত ইঙ্গিতপূর্ণ প্রশ্ন করা নিষিদ্ধ। এঈ নিষেধাজ্ঞার ফলে উকিল তার মনমত উত্তর সাক্ষী থেকে বের করে নিতে অসমর্থ হয়। তবে এই নিয়মে একটা ব্যতিক্রমও দেখা যায়; যেমন: যে পক্ষ সাক্ষীকে ডেকেছে; যদি দেখা যায় সাক্ষীর বক্তব্য উল্টো সে পক্ষেরই বিপক্ষে যায়; তখন উকিল আদালতের কাছে অনুরোধ করতে পারে; যাতে আদালত সে সাক্ষীকে বৈরী সাক্ষী বলে ঘোষণা দিতে পারে। যদি আদালত সে কাজ করে; তাহলে সেই উকিল সাক্ষীকে প্রত্যক্ষ পরীক্ষনের সময় ইঙ্গিতপূর্ণ প্রশ্ন করতে পারেন। ট্রায়াল এডভোকেসিতে প্রত্যক্ষ পরীক্ষনের কৌশল পড়ানো হয়। প্রত্যেকটি প্রত্যক্ষ পরীক্ষণ সমগ্র কেসের কৌশলের সাথে অঙ্গাঙ্গীভাবে জড়িত।
জেনি টেট
জেনি টেট (জন্ম ১৩ জুলাই ১৯৬০) একজন অস্ট্রেলীয় প্রাক্তন সাঁতারু। তিনি ১৯৭৬ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
ফার ক্রাই ৫
গেমপ্লে
আগের মতই   Far Cry 5 সেট করা হয়েছে একটি উন্মুক্ত বিশ্বের পরিবেশে, যেখানে প্লেয়াররা নিজ ইচ্ছায় ঘুরাঘরি করতে পারবে।  এই নতুন গেমে প্লেয়ার কাস্টমাইজ ব্যবহার করতে পারবেন নিজ ইচ্ছামতো. বিভিন্ন ধরনের বিস্ফোরক  অস্ত্র  নিয়ে শত্রুদের বিরুদ্ধে যুদ্ধ করা যাবে । Far Cry 5 নতুন ওপেন ওয়ার্ল্ড দেয়া হয়েছে এবং অনেক নতুন গেমপ্লে যোগ করা হয়েছে। গেমটিতে কম্ব্যাট আগের তুলনায় একেবারেই আলাদা।
ক্রিয়েটিভ ডিরেক্টর ড্যান হেই উন্মুক্ত বিশ্বের বর্ণনা দিয়ে বলেন, Far Cry 5 এর আউটপোস্টগুলি Far Cry 4 এর উপর ভিত্তি করে তৈরি করা হয়েছে ।এই আউটপোস্টগুলি শত্রু বাহিনীর দ্বারা দখলকৃত ম্যাপের একটি ছোট অংশকে প্রতিনিধিত্ব করবে. আউটপোস্টগুলি প্লেয়ারের জন্য একাধিক পন্থার সাথে ডিজাইন করা হয়েছে। গেমটিতে একটি নিয়োগ ব্যবস্থাও অন্তর্ভুক্ত থাকবে, যেখানে প্লেয়ার কাউন্টিটিতে স্থানীয়দের নিয়োগ করতে পারে এবং তাদের পাশে লড়াই করতে পারে। Far cry 3 এবং Far cry 4 এর টাওয়ার (liberation) Far Cry 5 এ থাকছে না এবার গল্পের মিশন, ইভেন্ট এবং অন্যান্য অক্ষরগুলি আবিষ্কারের করার মাধ্যমে সামনে এগিয়ে যেতে হবে । Far Cry 5 এ বন্যপ্রাণী যুদ্ধে প্লেয়ারকে সহায়তা করবে এবং প্লেয়ারের অর্ডারগুলি অনুসরণ করবে। মানচিত্রের কিছু ছোটখাটো ইভেন্ট আগের গেম এর সাথে মিল রাখা হয়েছে ।
গেম চত্বর
গেমটি হোপ কাউন্টি, মন্টানা, যেখানে জোসেফ নামক এক প্রচারক প্রসিদ্ধতা বেড়েছে সেখানে সেট করা হয়েছে । জোসেফ  বিশ্বাস করেন যে তিনি হোপ কাউন্টির জনগণকে "অনিবার্য পতন" থেকে রক্ষা করার জন্য নির্বাচিত হয়েছেন এবং তিনি এডেনের গেট নামে একটি মণ্ডলী প্রতিষ্ঠা করেছেন। প্রকৃতপক্ষে, জোসেফ একটি চরম ধর্ম প্রচারক তার শাসনের অধীনে, এডেনের গেটটি হোপ কাউন্টির বাসিন্দাদের  সহিংসতা মুখোমুখি হতে হচ্ছে ।  যখন কিছু মানুষ সাহস করে বাইরের সহয়তা পাওয়ার চেষ্টা করে তখন তাদের ভয় দেখানে হয় । জোসেফ তার ভাইবোনদের দ্বারা হোপ কাউন্টি নিয়ন্ত্রণ করে রেখেছে । (Main Character) একজন ডেপুটি হিসেবে ভুমিকা পালন করবে এই গেমটিতে ।
ডেভোলপমেন্ট
গেমটি ডেভোলপ করেছেন Ubisoft Montreal, with Ubisoft Toronto, Ubisoft Kiev, Ubisoft Shanghai, and Ubisoft Reflections offering assistance. Dan Hay হচ্ছেন গেমটির মুল Producer গেমটিতে এবারও  Dunia Engine, ব্যবহার করা হয়েছে ।
লেখা
Ubisoft গেম এর গল্পটি তৈরি করছেন বিচ্ছন্ন সেটিংস থেকে। তারা বলছে " একটি স্মরণীয় গল্প তৈরি করতে হলে, গেম অক্ষর গুরুত্বপূর্ণ ঘটনা বিভিন্ন মতামত নিতে হয় ।গেমটিতে আমরা  নিশ্চিত করতে চেয়েছি এটি যেন প্লেয়ারদের জন্য আনন্দদায়ক হয়।
সত্যজিৎ বিশ্বাস
সত্যজিৎ বিশ্বাস ভারতের পশ্চিমবঙ্গ রাজ্যের একজন রাজনীতিবিদ ছিলেন। পশ্চিমবঙ্গ বিধানসভায় দুইবার নির্বাচিত হয়েছিলেন তিনি। তিনি তৃণমূল কংগ্রেসের রাজনীতির সাথে যুক্ত ছিলেন।
মৃত্যু
২০১৯ সালের ৯ ফেব্রুয়ারি আততায়ীর গুলিতে নিহত হন তিনি।
ঢাকা-২৬
ঢাকা-২৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।
ইতিহাস
ঢাকা-২৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
আসান ভাষা
আসান ভাষা (Ассанский язык) ১৯ শতকে বিলুপ্ত ইয়েনিসেইয়ান ভাষা। এটা অনেকটা কোট্ট ভাষার সাথে সামঞ্জস্যপূর্ন ছিলো।
শান্তিরাম ইউনিয়ন
শান্তিরাম ইউনিয়ন বাংলাদেশের রংপুর বিভাগের গাইবান্ধা জেলার সুন্দরগঞ্জ উপজেলার অন্তর্গত একটি ইউনিয়ন পরিষদ। এটি ৫৩.১৭ কিমি২ (২০.৫৩ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১৮১ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ৪টি।
আত্তীয় উপভাষা
উৎপত্তি এবং বিস্তার
গ্রিক হচ্ছে ইন্দো-ইউরোপীয় ভাষার একটি শাখা যার মধ্যে ইংরেজিও অন্তর্ভুক্ত। ঐতিহাসিক সময়ে গ্রিক ভাষা কয়েকটি উপভাষার মধ্যে ব্যবহৃত হতো যার মধ্যে আত্তীক উপভাষা অন্যতম।
==ইন্দো-ইউরোপীয় ভাষা পরিবার এর শাখাসমূহ ==
ওলে রয়মা
right|thumb|200px|১৭০০ সালে আঁকা একটি ছবিতে রয়মা ওলে রয়মা (ডেনীয় ভাষায়: Ole Rømer) ডেনমার্কের জ্যোতির্বিজ্ঞানী। জন্ম ১৬৪৪ সালের ২৫ সেপ্টেম্বর এবং মৃত্যু ১৭১০ সালের ১৯ সেপ্টেম্বর।
রয়মা ডেনমার্কের Aarhus শহরে জন্মগ্রহণ করেন, ইউনিভার্সিটি অফ কোপেনহেগেন এ Thomas এবং Erasmus Bartholin অধীনে পড়াশোনা করেন। এরাসমুস তাকে ট্যুকো ব্রাহে-র পাণ্ডুলিপি সম্পাদনা করতে দিয়েছিলেন এবং তার সাথে বিয়ে দিয়েছিলেন নিজের মেয়েকে। রয়মা বার্থোলিন এবং জঁ পিকার্ডের সাথে Hven গিয়েছিলেন ব্রাহের মানমন্দিরের প্রকৃত অবস্থান খুঁজে বের করার জন্য যাতে তার পর্যবেক্ষণের ফলাফল আরও ভালভাবে বোঝা যায়।
রোডংজা সিনমুন
রোডংজা সিনুন (শ্রমিকদের সংবাদপত্র), উত্তর কোরিয়ার ট্রেড ইউনিয়নের সরকার নিয়ন্ত্রিত সংঘ, কোরিয়ার ট্রেড ইউনিয়ন সাধারণ সংঘ কেন্দ্রীয় কমিটির অঙ্গ এই পত্রিকা।  পিয়ংইয়াং ভিত্তিক এই পত্রিকার প্রধান সম্পাদক হ'ল রি সং-জু।
ওলে রয়মা
জ্যোতির্বিজ্ঞানে তার অবদান অনেক। প্যারিস মানমন্দিরে গিয়ে তিনি তারার অবস্থান নিখুঁতভাবে চিহ্নিত করার জন্য অনেক যন্ত্র বানান এবং ব্যবহার করেন। বৃহস্পতির সবচেয়ে ভেতরের উপগ্রহ আইও এর গ্রহণকাল পরিমাপ করতে গিয়ে নির্ণয় করে ফেলেন আলোর বেগ। তিনি লক্ষ্য করেছিলেন, আইও-র গ্রহণের মধ্যবর্তী সময় পরিবর্তিত হচ্ছে। পরে বুঝতে পারেন দুই গ্রহণের মাঝামাঝি এই সময় পরিবর্তিত হওয়ার কারণ, বৃহস্পতির সাপেক্ষে পৃথিবীর বেগের পরিবর্তন যা ডপলার সরণের জন্ম দেয়। এই সরণ পরিমাপ করে তিনি বের করেন, সূর্য থেকে পৃথিবীতে আলো পৌঁছুতে ১১ মিনিট সময় লাগে। বর্তমানে এই মান ৪৯৯ সেকেন্ড বা ৮ মিনিট ১৯ সেকেন্ড। আইও-র গ্রহণ বিষয়ে রয়মার এই ব্যাখ্যা জোভান্নি কাসিনি এবং রবার্ট হুক বিশ্বাস করেননি। কিন্তু ক্রিস্টিয়ান হাওখেন্স ও আইজ্যাক নিউটন তাকে সমর্থন করেছিলেন।
রোডংজা সিনমুন
কাগজটি ১৯৪৮ সালের ফেব্রুয়ারিতে প্রতিষ্ঠিত হয়েছিল।
ওলে রয়মা
কাসিনি অন্য গ্যালিলীয় উপগ্রহগুলোর মাধ্যমে এই পরীক্ষার পুনরাবৃত্তি করতে পারেননি। আর হুক তো লিখেছিলেন, "আলো এত দ্রতগামী যে কল্পনাকে হার মানায়। অন্তত এটা তো নিশ্চিত করে বলা যায় যে, পৃথিবীর ব্যসের সমান দূরত্ব (৮০০০ মাইল) পরিভ্রমণ করতে আলোর ১ সেকেন্ডের চেয়েও কম সময় লাগে, যে সময়ে ১ থেকে ৪ পর্যন্ত গুণেও শেষ করা সম্ভব না। যে এত দ্রুত সে তাৎক্ষণিকভাবেই এক জায়গা থেকে আরেক জায়গায় পৌঁছে যায়, এটা বলতে বাঁধা কোথায় আমার মাথায় আসে না।"
রয়মা কোপেনহেগেনে জ্যোতির্বিজ্ঞান ও গণিতের অধ্যাপক হয়েছিলেন, তারও পরে ডেনমার্কের রাজা ক্রিস্টিয়ান ৫ ও ফ্রেডেরিক ৪ এর রাজ-জ্যোতির্বিদ হন। তিনি কোপেনহেগেন মানমন্দিরের পরিচালকও ছিলেন। এছাড়া ডেনমার্কের রাষ্ট্রীয় কাজেও তার অবদান ছিল, দেশজুড়ে পরিমাপ ব্যবস্থার সংস্কার করেছিলেন তিনি।
আট-আনী জমিদার বাড়ি
আট-আনী জমিদার বাড়ি বা মুক্তাগাছার রাজবাড়ী বাংলাদেশের ময়মনসিংহ জেলার মুক্তাগাছা উপজেলায় অবস্থিত একটি প্রাচীন জমিদার বাড়ী। ময়মনসিংহ থেকে ১৬ কিলোমিটার পশ্চিমে ময়মনসিংহ টাঙ্গাইল ও ময়মনসিংহ জামালপুর মহাসড়কের সংযোগ স্থল থেকে ১ কিলোমিটার উত্তর পূর্বদিকে মুক্তাগাছার রাজবাড়ির অবস্থান। মুক্তাগাছার তদানীন্তন জমিদার ব্রিটিশ রাজন্য কর্তৃক প্রথমে রাজা এবং পরে মহারাজা উপাধি পেয়েছিলেন বিধায় জমিদারের বাসভবন রাজবাড়ী হিসেবে আখ্যায়িত হতো।
ইতিহাস
জমিদার আচার্য চৌধুরী বংশ মুক্তাগাছা শহরের গোড়াপত্তন করেন। আচার্য চৌধুরী বংশ শহরের গোড়াপত্তন করে এখানেই বসতি স্থাপন করেন। আচার্য চৌধুরী বংশের প্রথম পুরুষ শ্রীকৃষ্ণ আচার্য চৌধুরী ছিলেন বগুড়ার বাসিন্দা। তিনি মুর্শিদাবাদের দরবারে রাজস্ব বিভাগে কর্মরত ছিলেন। তিনি ছিলেন নবাবের খুবই আস্থাভাজন। নবাবের দরবারে রাজস্ব বিভাগে কর্মরত থাকা অবস্থায় ১১৩২ সালে তিনি সেই সময়ের আলাপসিং পরগণার বন্দোবস্ত নিয়েছিলেন। উল্লেখ করা যেতে পারে যে, বর্তমানে মুক্তাগাছা শহরসহ মুক্তাগাছা উপজেলার বেশিরভাগই ছিল তৎকালীন আলাপসিং পরগণার অন্তর্ভুক্ত।
১৭৫৭ খ্রিস্টাব্দে পলাশীর যুদ্ধ শেষ হওয়ার পর নানা কারণে শ্রীকৃষ্ণ আচার্য চৌধুরীর চার ছেলে বগুড়া থেকে আলাপসিং-এ এসে বসবাসের জন্য সিদ্ধান্ত গ্রহণ করেন। শ্রীকৃষ্ণ আচার্য চৌধুরীর এই চার ছেলে হচ্ছে রামরাম, হররাম, বিষ্ণুরাম ও শিবরাম। বসতি স্থাপনের আগে তারা এ পরগণার বিভিন্ন স্থান ঘুরে ফিরে দেখেন এবং বর্তমান মুক্তাগাছা এলাকায় বসতি স্থাপনের জন্য মনস্থির করেন। সে সময়ে আলাপসিং পরগণায় খুব একটা জনবসতি ছিলনা। চারদিকে ছিলো অরণ্য আর জলাভূমি। শ্রীকৃষ্ণ আচার্য্যের চার ছেলে ব্রহ্মপূত্র নদের শাখা নদী আয়মানের তীরবর্তী স্থানে নৌকা ভিড়িয়ে ছিলেন।
মুক্তাগাছার জমিদারদের একজন হরেরাম । এই হরেরামের বাড়িটি হচ্ছে বর্তমানে রাজবাড়ী। মুক্তাগাছার জমিদারীরর প্রতিষ্ঠাতা শ্রীকৃষ্ণ আচার্য চৌধুরীর মেজো ছেলে। এ বংশের জমিদার আটানি বাড়ির জমিদার বলে পরিচিত। আটানির জগৎ কিশোর আচার্য চৌধুরীরর সুনাম ছিল। জগৎ কিশোরের ৪ পুত্র জীতেন্দ্র, বীরেন্দ্র, নৃসিংহ ও ভূপেন্দ্র কিশোর আচার্য চৌধুরী। জীতেন্দ্র কিশোরের পুত্র হচ্ছেন জীবেন্দ্র কিশোর আচার্য চৌধুরী (জীবন বাবু)। জন্ম ১২ অক্টোবর ১৯০৩ মৃত্যু ১লা ডিসেম্বর ১৯৯২ ইং।
স্থাপত্য
থাম্ব|প্রবেশদ্বারের ভিতরের দিকের অংশ মুক্তাগাছার জমিদারির মোট অংশ ১৬টি। ১৬ জন জমিদার এখানে শাসন করতেন। মুক্তাগাছা রাজবাড়িটির প্রবেশমুখে রয়েছে বিশাল ফটক। প্রায় ১০০ একর জায়গার ওপর নির্মিত এই রাজবাড়িটি প্রাচীন স্থাপনাশৈলীর অনন্য নিদর্শন।
ঘূর্ণায়মান নাট্যমঞ্চ
থাম্ব|“রঙ্গপীঠ” - ঘূর্ণায়মান মঞ্চ (নতুন সংস্কার হয়েছে) ময়মনসিংহের মুক্তাগাছার নাটকের ঐতিহ্য দীর্ঘকালের। এখানকার সাংস্কৃতিক পরিমল এক সময় ছিল অত্যন্ত বৈচিত্রপূর্ণ। নাটক, সাহিত্য, সংস্কৃতি প্রভৃতিতে ছিল মুক্তাগাছার জমিদারদের স্বতঃস্ফূর্ত অংশগ্রহণ। আর নাটক আরও জনপ্রিয় করেছে এই ঘূর্ণায়মান মঞ্চ। জমিদার জগৎকিশোর আচার্য চৌধুরীর ছেলে কুমার ভূপেন্দ্র কিশোর ছিলেন নাটকপ্রিয়। ভূপেন্দ্র কিশোরের নামানুসারেই ভূপেন্দ্র রঙ্গপীঠ নামে মঞ্চটি তৈরি করা হয়। এটি ছিল কলকাতার বাইরে এশিয়ায় প্রথম এ ধরনের মঞ্চ।
উনবিংশ শতাব্দীর তিরিশের দশকেই যে মুক্তাগাছায় আধুনিকতার ছোঁয়া লেগেছিল, এটা তারই প্রমাণ। মঞ্চের দুই পাশে ছিল হারমোনিয়াম ও তবলাবাদকের জন্য আলাদা আলাদা দুইটি স্থান। দক্ষিণ দিকে শিল্পিদের বিশ্রামগৃহ, পেছনে গ্রিনরুম। গ্রিনরুমের পাশেই ছোট ছোট প্রকোষ্ঠ, যাতে ছিল লোহার তৈরি ছোট ছোট সিন্ধুক। জমিদাররা শিল্পিদের নিয়ে আসতেন সুদূর কলকাতা থেকে। পুরো শীতকাল ধরে এখানে বিভিন্ন নাটক মঞ্চস্থ হতো।
ঘূর্ণায়মান নাট্যমঞ্চে আগত শিল্পীবৃন্দ
শিল্প-সাহিত্য, ক্রীড়া, সংস্কৃতি সেবায় মুক্তাগাছার রয়েছে বর্ণাঢ্য অতীত। রাজা জগৎকিশোরের বাড়িতে কখনো কালের সাক্ষী নাট্য মন্দিরটিকে দেখতে পাওয়া যায় যেখানে উদয় কুমার, কাননবালা, নানু সাহাইয়া, সরোদী আহম্মদ আলী খান, রাজপুরাতন বিখ্যাত নৃত্য শিল্পী মোহন প্রসাদ প্রমুখ বহু বিনিদ্র রাত কাটিয়েছেন শিল্প ধ্যানে।
গুনিজন যারা এসেছিলেন
ইতিহাসবিদ কেদার নাথ মজুমদার, কবি দিনেশ চরণ বসু, শ্রীশ চন্দ্র গুহ, শ্রী নাথ চন্দ্র, রুক্মিনী কান্ত ঠাকুর প্রমুখের সাথে মুক্তাগাছার নিবিড় যোগাযোগ ছিল। মহাশ্মশান খ্যাত কবি কায়কোবাদ মুক্তাগাছা পোষ্ট অফিসে চাকরি কালীন সময়ে রচনা করেছিলেন অনেক কাব্যগ্রন্থ। বাংলা ১৩১৬ সালে গবেষক যোগেন্দ্র প্রসাদ দত্ত রচনা করেছিলেন জীবনীগ্রন্থ রাজা জগৎকিশোর।
তেতুলিয়া নদী
দিনাজপুর জেলার কাহারোল উপজেলার ডাবর বিল থেকে উৎপন্ন হয়ে এই জেলার বিরল উপজেলার সীমান্ত দিয়ে নদীটি ভারতে প্রবেশ করেছে।
রায়পুর পৌরসভা
রায়পুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।
অবস্থান ও সীমানা
রায়পুর উপজেলার মধ্যাংশে রায়পুর পৌরসভার অবস্থান। এ পৌরসভার উত্তরে চর পাতা ইউনিয়ন, পূর্বে কেরোয়া ইউনিয়ন, দক্ষিণে বামনী ইউনিয়ন ও সোনাপুর ইউনিয়ন এবং পশ্চিমে চর মোহনা ইউনিয়ন ও রায়পুর ইউনিয়ন অবস্থিত।
প্রতিষ্ঠাকাল
২০/০১/১৯৯৪ইং
জনসংখ্যা
প্রায় ৪৫হাজার
থিওডোর টার্টকোভার
থিওডোর টার্টকোভার (১১ মে ১৮৮৭ – ২৮ নভেম্বর ১৯৭৭) ছিলেন একজন অস্ট্রেলীয় সাঁতারু। তিনি ১৯০৮ গ্রীষ্মকালীন অলিম্পিক এবং ১৯১২ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
ইসলামি বিশ্ববিদ্যালয়, নাইজার
নাইজার ইসলামী বিশ্ববিদ্যালয় বা নাইজার ইসলামী বিশ্ববিদ্যালয় (আইইউআইএন) নিয়ামের পশ্চিমে নাইজারের সেয়ে অবস্থিত আন্তর্জাতিক বিশ্ববিদ্যালয়। বিশ্ববিদ্যালয়টি আরবি, ফরাসি এবং ইংরেজি এই তিনটি ভাষায় শিক্ষা কার্যক্রম পরিচালনা করে।
বিশ্ববিদ্যালয়টির উপাচার্যের কার্যালয় নিয়ামে অবস্থিত।
ইতিহাস
১৯৭৪ সালে লাহোর (পাকিস্তান) -তে মুসলিম বিশ্বের রাষ্ট্রপ্রধান ও সরকার প্রধানদের দ্বিতীয় ইসলামী শীর্ষ সম্মেলন(ওআইসি) অনুষ্ঠিত হয়। এই সম্মেলনের সুপারিশে বিশ্ববিদ্যালয়টি(আইইউআইএন) স্থাপনের কার্যক্রম শুরু হয়।
পশ্চিম আফ্রিকার মুসলিম উম্মাহ এবং সাধারণভাবে মুসলিম বিশ্বের প্রয়োজনের অন্যতম শীর্ষস্থানীয় গবেষণা ও শিক্ষাপ্রতিষ্ঠান হয়ে ওঠাই এই বিশ্ববিদ্যালয়ের স্থাপনের মূল উদ্দেশ্য। বিশ্ব প্রতিযোগিতায় নতুন প্রজন্মের মুসলমানদের প্রযুক্তিগত ও নৈতিকভাবে গড়ে ওঠা ও প্রচার-প্রসার করার মাধ্যম হিসাবে ব্যবহার করা এই বিশ্ববিদ্যালয়ের স্থাপনের আর একটি উদ্দেশ্য।
১৯৮৪ সালে একশ বা ততোধিক শিক্ষার্থী আরবি ভাষা ও ইসলামিক শিক্ষা বিভাগ দিয়ে বিশ্ববিদ্যালয়ের শিক্ষা কার্যক্রম শুরু হয়। আইইউআইএন ফেডারেশন অফ ইউনিভার্সিটি অফ দ্য ইসলামিক ওয়ার্ল্ডের (এফইউআইডব্লুউ)-এর সদস্য।
শিক্ষায়তনিক
পাঁচটি অনুষদ, দুটি সেন্টার এবং দুটি ইনস্টিটিউটের মাধ্যমে বিশ্ববিদ্যালয়টি শিক্ষা কার্যক্রম পরিচালনা করে।
প্রকাশনা
বিশ্ববিদ্যালয়টি থেকে অ্যানালাল অফ দ্যা ইসলামিক ইউনিভার্সিটি নামে একটি গবেষণাপত্র প্রকাশিত হয়।
কালীঘাট মন্দির
right|thumb|upright|কালীঘাট কালী মন্দিরের [[কালী|মা কালীর মূর্তি]] কালীঘাট মন্দির কলকাতার একটি প্রসিদ্ধ কালীমন্দির এবং একান্ন শক্তিপীঠের অন্যতম হিন্দু তীর্থক্ষেত্র। এই তীর্থের পীঠদেবী দক্ষিণাকালী এবং ভৈরব বা পীঠরক্ষক দেবতা নকুলেশ্বর রূপে পূজিত হন। পৌরাণিক কিংবদন্তি অনুসারে, সতীর দেহত্যাগের পর তাঁর ডান পায়ের চারটি (মতান্তরে একটি) আঙুল এই তীর্থে পতিত হয়েছিল। পুরাণ মতে এ স্থান বারাণসী তুল্য । কবি ভরতচন্দ্রের লেখাতে পাওয়া যায়, "কালীঘাটে চারিটি অঙ্গুলি ডানি পার, নকুলেশ ভৈরব,কালিকা দেবী তার।..."
জাগো (২০০৪-এর চলচ্চিত্র)
জাগো একটি ২০০৪ সালের সামাজিক বার্তাবাহক, অ্যাকশনধর্মী হিন্দি চলচ্চিত্র। বলিউড নির্মিত এই ছবিটির পরিচালক প্রযোজক ছিলেন মেহুল কুমার।
কালীঘাট মন্দির
বলা হয় বেহালা থেকে ২ যোজন ব্যপি কালি ক্ষেত্রের ৩ প্রান্তে অবস্থিত স্বয়ং ব্রহ্মা, বিষ্ণু ও শিব আর তার মাঝেই দেবীর অবস্থান। দেবী এখানে ভৈরবী , বগলা , মাতঙ্গী , বিদ্যা , কমলা , ব্রাহ্মী , মহেশ্বরী , চণ্ডী প্রভৃতি রূপে পূজিতা । দীপান্বিতা অমাবস্যাতে দেবীকে মহালক্ষ্মী রূপে পূজা করা হয়।
জাগো (২০০৪-এর চলচ্চিত্র)
কাহিনী
চলন্ত ট্রেনের কামরায় স্কুল থেকে ফেরার পথে নির্মম ভাবে তিন যুবকের দ্বারা ধর্ষিতা হয় শ্রুতি (হংসিকা) নামের একটি ১০ বছরের মেয়ে। রাজ্য রাজনীতি ও সমাজ তোলপাড় হয়ে যায় এই অমানবিক ঘটনায়। মন্ত্রী ও পুলিশ কমিশনার তদন্তের দায়িত্ব দেন সৎ ও সাহসী পুলিশ অফিসার কৃপাশঙ্করকে। কৃপাশঙ্কর ঠাকুর (মনোজ বাজপেয়ী) তার কর্তব্যে দায়বদ্ধ। বেপরোয়া এই অফিসার সেজন্যে তার নিজের পরিবারকেও হারিয়েছে। সে শ্রুতির মা (রবীনা ট্যান্ডন), বাবা (সঞ্জয় কাপুর)কে কথা দেয় দোষীদের আদালতে উপস্থিত করবে। কৃপা তদন্ত করে জানতে পারে সেদিনের ঘটনার তিনজন সাক্ষী আছে কিন্তু তারা ভয়ে মুখ খুলছেনা। সমাজের উঁচুতলা ও পুলিশের একটা অংশই তাদের ভয়ের কারণ। কৃপার পরিকল্পনা মতো শ্রুতির মা শ্রদ্ধা বর্মা সেই ট্রেনে রাত্রে ওঠেন। তিন ধর্ষক যুবক তাকেও আক্রমণ করে। একজনকে আত্মরক্ষার্থে তিনি হত্যা করেন। তদন্ত চলার সময় বারংবার প্রভাবশালী সরকারী কর্তা ও সহকর্মীদের হুমকি, প্রলোভনের মুখোমুখি হয় কৃপাশংকর কিন্তু নিজের কর্তব্যে অবিচল থেকে ফাঁসির দড়ি পর্যন্ত তাদের নিয়ে না যাওয়া পর্যন্ত থামেনা সে।
কালীঘাট মন্দির
সতীপীঠ কালীঘাট
সত্যযুগে প্রজাপতি দক্ষ স্বগৃহে এক মহাযজ্ঞের আয়োজন করেছিলেন। সেই যজ্ঞে দেবতা, মুনি-ঋষি, যক্ষ, কিন্নর সকলকে নিমন্ত্রণ করলেও, দক্ষ আপন কন্যা সতী ও জামাতা শিবকে নিমন্ত্রণ জানাননি। সতী বিনা আমন্ত্রণে যজ্ঞস্থলে উপস্থিত হলে, তাঁর সম্মুখেই যক্ষ শিবের নিন্দা করেন। পতিনিন্দা সহ্য করতে না পেরে তৎক্ষণাৎ যজ্ঞকুণ্ডে আত্মবিসর্জন দেন সতী। তখন শিব ক্রুদ্ধ হয়ে সতীর শবদেহ স্কন্ধে নিয়ে বিশ্বধ্বংস করার উদ্দেশ্যে তাণ্ডবনৃত্য শুরু করেন। তাঁকে শান্ত করতে বিশ্বপালক বিষ্ণু আপন সুদর্শন চক্র দিয়ে সতীর দেহ খণ্ডবিখণ্ড করে দেন। সতীর খণ্ডবিখণ্ড দেহের টুকরোগুলি পৃথিবীর নানা স্থানে পতিত হয়েছিল। পৃথিবীতে পড়ামাত্রই এগুলি প্রস্তরখণ্ডে পরিণত হয়। পীঠমালা তন্ত্র অনুযায়ী, সতীর ডান পায়ের চারটি আঙুল পড়েছিল কালীঘাটে।
জাগো (২০০৪-এর চলচ্চিত্র)
অভিনয়
মনোজ বাজপেয়ী, রবীনা ট্যান্ডন, সঞ্জয় কাপুর, পুরু রাজকুমার, হংসিকা মোতবানী
কালীঘাট মন্দির
ইতিহাস
কালীঘাট একটি বহু প্রাচীন কালীক্ষেত্র। গবেষকদের মতে, "কালীক্ষেত্র" বা "কালীঘাট" কথাটি থেকে "কলকাতা" নামটির উদ্ভব। ধারণা করা হয় প্রায় ২০০০ বছর আগের গ্রীক দার্শনিক টলেমির ভারত বর্ণনাতে যে কালীগ্রামের কথা রয়েছে সেটিই আজকের কালীঘাট। এও জানা যায় যে ১১০০ খ্রীষ্টাব্দে রচিত চণ্ডীমঙ্গলে বর্ণিত ধনপতি সওদাগর তার পুত্র শ্রীমন্তকে নিয়ে সপ্ত ডীঙায় চরে আদিগঙ্গা দিয়ে যাবার সময় এখানে পূজা দিয়েছিলেন ।  মুকুন্দরাম চক্রবর্তীর রচিত সেই চণ্ডীমঙ্গলে এও বর্ণিত আছে যে ,
"কালীঘাট এরাইল বেণীর নন্দন,